SSA waarsku personeel teen 'lek van inligting' | Maroela Media
SSA waarsku personeel teen 'lek van inligting'
Argieffoto van die Staatsveiligheidsagentskap. (Foto: Facebook)
Lede van die Staatsveiligheidsagentskap (SSA) is streng gewaarsku teen die lek van sensitiewe inligting rakende die interne werkinge van die beleërde agentskap.
Gab Msimanga, waarnemende direkteur-generaal van die SSA, het lede van die agentskap in 'n interne memorandum daaraan herinner dat die verspreiding van geklassifiseerde inligting en die ongemagtigde deel van geklassifiseerde dokumente die bepalings van wetgewing oor intelligensiedienste oortree.
Die memorandum volg op 'n dringende vergadering van die SSA se senior bestuur rakende die lek van inligting wat gelei het tot mediaberigte en sosialemediaplasings wat die agentskap in 'n slegte lig plaas.
"Ongegronde" bewerings van begunstiging met betrekking tot buitelandse plasings het onlangs die lig gesien.
"Daar word tans ondersoek ingestel na lede wat verantwoordelik is vir die lek van sensitiewe en geklassifiseerde inligting," het die SSA Saterdag in 'n verklaring gesê.
Luidens die verklaring sal personeellede wat hulle skuldig maak aan dié oortreding 'n boete van R10 000 óf tien jaar tronkstraf óf boete sowel as tronkstraf opgelê word.
Msimanga en die SSA se bestuur is veral bekommerd dat sommige van die gelekte inligting valshede bevat wat daarop gemik is om doelbewus verwarring en anargie binne en buite die agentskap te veroorsaak.
"Ons het reeds moontlike skuldiges geïdentifiseer wat valshede en gerugte oor die geloofwaardigheid en bekwaamheid van sommige van ons lede binne die agentskap versprei.
"Ons gee aandag aan dié sake en sal binnekort teen hulle [die skuldiges] optree."
Nasionale sekerheidsfonds: Belastingprotes kom
Geld koop of betaal vir baie en gierigheid het geen einde nie.
sny bietjie die gras en verf die muur, good luck met die waarskuwing
Haai kan darem party dae soe lekker lag! Was die agentskap al ooit in 'n goeie lug? Soos met alles van die ANC, werk hier ook net dom kaders! Die plek lyk ook soos die ingang van Thandi Modise se vark plaas!
Jy kan sien waar die ANC betrokke is die plek lyk soos n as hoop.
Soos enige ding wat enigsins met die ANC te doen het, op link ens gaan daar maar moeilik by beloftes gehou word dalk n n tikkie oor die vingers, maar niks radikaal om lede tot by afdank of skors sal bring nie, nee daarvoor is julle te hand om die blaas….en julle is onbekwaam en onbevoeg…en sny liewer die gras daar by die muur….